जागरण संवाददाता, रोहतक : आम आदमी पार्टी प्रमुख एवं दिल्ली के मुख्यमंत्री अर¨वद केजरीवाल ने कहा कि हरियाणा के करीब चार माह बाद दिल्ली में उनकी सरकार बनी थी। साढ़े तीन साल में दिल्ली में ऐतिहासिक विकास कार्य करवा दिए, जिसकी देश में ही नहीं बल्कि विदेशों में भी चर्चा हो रही है। अस्पताल, स्कूल, बिजली और पानी में रिकॉर्ड सुधार करके आमजन के लिए उपलब्ध करवा दिया है, लेकिन इसके उलट हरियाणा में भाजपा सरकार ने जनता के लिए एक भी कार्य अभी तक नहीं करवाया है। इससे साबित होता है कि मुख्यमंत्री मनोहर लाल को या तो काम करना आता नहीं या फिर नीयत नहीं है। अगर सीएम को काम नहीं आता तो हम मुफ्त में सिखाने को तैयार है। केजरीवाल बृहस्पतिवार को भाईचारा कांवड़ यात्रा के समापन के बाद सर्किट हाउस में पत्रकारों को संबोधित कर रहे थे।